У Вікіпедыі ёсць артыкулы пра іншых асоб з прозвішчам Мілеўскі.

**Яўген Мілеўскі** (нар. 14 студзеня 1995, Гомель) — беларускі футбаліст, паўабаронца гомельскага «Лакаматыва».

Клубная кар’ера
---------------

Кар’еру пачаў у складзе «Гомеля», дзе гуляў за дубль. 17 мая 2013 года дэбютаваў у асноўным складзе «Гомеля». У другім сваім матчы за аснову, 24 мая 2013 года супраць БАТЭ, выйшаў на замену на 93-й хвіліне і праз хвіліну падаў вуглавы, пасля якога Аляксандр Карніцкі пераправіў мяч у сетку і прынёс «Гомелю» перамогу (2:1).

Пасля Мілеўскі ў сезоне 2013 згуляў яшчэ некалькі мачтаў за аснову «Гомеля». У сезоне 2014 доўгі час гуляў толькі за дубль, але ў канцы сезона 2014 стаў з’яўляцца ў стартавым складзе на пазіцыі апорнага паўабаронцы. У лістападзе 2014 года падоўжыў кантракт з «Гомелем».

У сезоне 2015 ужо стаў асноўным апорным паўабаронцам каманды. У верасні і кастрычніку адсутнічаў з-за траўмы, пазней вярнуўся ў асноўны склад. Сезон 2016 разам з «Гомелем» правёў у Першай лізе і дапамог камандзе атрымаць перамогу ў турніры. У першай палове сезона 2017 гуляў у стартавым складзе каманды, пазней страціў месца ў аснове і стаў выступаць за дубль. У студзені 2018 года яшчэ на адзін год падоўжыў кантракт з клубам. Аднак, у сезоне 2018 толькі ў трох матчах выйшаў на замену. У жніўні 2018 года перайшоў у жыткавіцкі ЮАС.

У студзені 2019 года стаў іграком сталічнага «Энергетыка-БДУ», аднак ужо ў сакавіку па пагадненні бакоў пакінуў яго і далучыўся да рэчыцкага «Спадарожніка», а праз два тыдні зноў стаў іграком «Гомеля». У першай палове сезона 2019 звычайна заставаўся на лаўцы запасных, з лета стаў часцей з’яўляцца ў стартавым складзе. У снежні 2019 года падоўжыў кантракт з гомельскім клубам. У 2020 годзе звычайна выхадзіў на замену.

У пачатку 2021 года трэніраваўся з рэчыцкім «Спадарожнікам», а пазней далучыўся да пінскай «Хвалі», з якой у сакавіку падпісаў кантракт. Пачынаў сезон у стартавым складзе каманды, з верасня стаў пераважна выхадзіць на замену. У студзені 2022 года па пагадненні бакоў пакінуў пінскі клуб і неўзабаве стаў іграком гомельскага «Лакаматыва», дзе замацаваўся ў стартавым складзе. У студзені 2023 года падоўжыў пагадненне з гомельскім клубам.

Міжнародная кар’ера
-------------------

Выступаў за юніёрскую зборную Беларусі.

16 студзеня 2015 года дэбютаваў у моладзевай зборнай Беларусі ў матчы супраць Туркменістана на Кубку Садружнасці. Усяго за зборную правёў 8 матчаў — усе ў першай палове 2015 года.

Дасягненні
----------

* Беларусь Пераможца Першай лігі чэмпіянату Беларусі: 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2012 | дубль | Гомель | Беларусь | 14 | 0 |
| 2013 | Д1 | Гомель | Беларусь | 7 | 0 |
| 2014 | Д1 | Гомель | Беларусь | 7 | 0 |
| 2015 | Д1 | Гомель | Беларусь | 22 | 0 |
| 2016 | Д2 | Гомель | Беларусь | 24 | 2 |
| 2017 | Д1 | Гомель | Беларусь | 16 | 0 |
| 2018 (1) | Д1 | Гомель | Беларусь | 3 | 0 |
| 2018 (2) | Д2 | ЮАС | Беларусь | 11 | 0 |
| 2019 | Д1 | Гомель | Беларусь | 16 | 1 |
| 2020 | Д2 | Гомель | Беларусь | 9 | 0 |
| 2021 | Д2 | Хваля | Беларусь | 27 | 1 |
| 2022 | Д2 | Лакаматыў | Беларусь | 23 | 0 |
|

Зноскі
------

1. ↑  Evgeni Milevski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  «Гомель» продлил контракт с Милевским
4. ↑  "Гомель" продлил контракт с Милевским
5. ↑  Милевский перешел в ЮАС
6. ↑  Евгений Милевский перешел в "Энергетик-БГУ"
7. ↑  "Спутник" объявил о переходе Евгения Милевского
8. ↑  Евгений Милевский вернулся в "Гомель". Это третий клуб, с которым футболист заключал контракт в межсезонье
9. ↑  "Гомель" продлил контракты с Терещенко и Милевским
10. ↑  Милевский, Теслюк и Ходенков стали игроками "Волны"
11. ↑  Милевский и Теслюк расторгли контракты с "Волной"
12. ↑  Первая лига все-таки без "Крумкачоў", "Волна" без лучшего бомбардира, усиление "Локо"
13. ↑  "Локомотив" продлил пятерых и расстался с двумя игроками (руск.). *football.by* (31 студзеня 2023). Праверана 1 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |